…………… napirendi pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján

# 2021. január

**Tárgy:** Javaslat a 2021/2022. nevelési évben induló óvodai csoportok számának meghatározása és a 2021. évi létszámkeret engedélyezése.

**Készítette: ……………………….**

Ötvös Zoltán

intézményirányítási osztályvezető s.k.

**Egyeztetve: ………………………..**

Dr. Varga Előd Bendegúz

alpolgármester

**………………………**

Vargáné Luketics Gabriella

humánszolgáltatási igazgató s.k.

**Látta**: ………………………………….

dr. Szalai Tibor

jegyző

…………………………………….

dr. Silye Tamás

jegyzői igazgató

***Nyílt anyag!***

**Tisztelt Képviselő-testület!**

A nemzeti köznevelésről szóló 2011. évi CXC. törvény 83. § (2) bekezdés d) pontja szerint a fenntartónak minden évben meg kell határoznia az indítandó óvodai csoportok számát.

A jelenlegi nevelési évre a Képviselő-testület a 2019. decemberi ülésén határozta meg az induló óvodai csoportok számát, és a költségvetésében - a képviselő-testületi határozat alapján - a létszámkeretet.

**A koronavírus terjedése okán** kihirdetett veszélyhelyzet miatt a köznevelésért felelős miniszter határozata alapján a 2020/2021. óvodai nevelési évre történő beiratkozás az előző évektől eltérően más időpontban és más módon elsősorban - a személyes kontaktus elkerülése végett - elektronikusan (e-mailben), vagy telefonon történt.

A beiratkozás időpontja - a miniszteri határozat alapján - 2020. április 2-17. volt.

Az Oktatási Hivatal által rendelkezésre bocsátotta a kerületi állandó lakhellyel, vagy tartózkodási hellyel rendelkező - a következő nevelési évben óvodakötelessé váló - gyermekek

listáját. A miniszteri utasítás alapján annak a szülőnek, aki a lakhely szerinti körzeti óvodába kérte gyermeke felvételét, nem kellett külön értesítést küldeni az adott óvodába. A lakhely szerinti óvoda minden a körzetéhez tartozó és listában szereplő gyermeket kötelezően felvett és a szülő részére erről értesítést küldött, kérve jelezze, hogy elfogadja-e a férőhelyet. Az értesített szülők egy része jelezte, hogy nem kéri a férőhelyet, mert más óvodát választott. Tekintettel arra, hogy az óvodának nem állt rendelkezésére csak a listában megadott lakcím, az esetek többségében nem kapott visszajelzést az érintett szülőtől, a fenti határozat értelmében a férőhelyet augusztus 31-ig köteles volt tartani a gyermek részére.

A veszélyhelyzet megszűnésével az óvodavezetők lehetőséget tudtak biztosítani az újonnan jelentkező szülőknek a személyes találkozásra, a beiratkozásra: ekkor tudták pontosan megállapítani a szeptembertől induló létszámot.

A létszámok ismeretében a 2020/21-es nevelési évben kerületünk négy intézményében (Budakeszi Út, Törökvész Út, Virág Árok, Völgy Utcai Ökumenikus) egy-egy csoport szünetelésére került sor.

Az Önkormányzat költségvetésében biztosított létszámok módosítása ennek megfelelően megtörtént. A létszámcsökkenés miatt aktív munkatárs közalkalmazotti jogviszonyának megszüntetésére nem került sor, mivel a feladatokat vagy nyugdíjas kolléga látta el, vagy az állás betöltetlen volt.

Jelen előterjesztésünkben a 2021/2022. nevelési évre óvodai csoportok számának és a 2021. évre a létszámkeret meghatározására teszünk javaslatot.

Itt szeretnénk jelezni, hogy a 2021. évben óvodakötelessé váló - a személy és lakcímnyilvántartás, illetve a védőnők által megadott - gyermeklétszám ismeretében további csoportcsökkenésre számítunk. A beiratkozást követően tudjuk az esetleges változást a Képviselő-testület elő terjeszteni.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020.(XI.13.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy alakítsa ki véleményét a Polgármesteri döntés előtt.

H a t á r o z a t i j a v a s l a t o k

1.)

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

Polgármester úgy dönt, hogy az Önkormányzat által fenntartott óvodákban a 2021/2022. nevelési évben - a határozat melléklete szerinti - óvodai csoportokat indítja.

**Felelős:**polgármester

**Határidő:**2021. augusztus 31.

2.)

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

Polgármester úgy dönt, hogy a Budapest Főváros II. Kerületi Önkormányzat fenntartásában működő óvodák engedélyezett létszámkeretét 2021. január 1-től - a határozat melléklete 3. oszlopa szerint -, 2021. szeptemberétől, a 2021/2022. nevelési évre pedig – a határozat melléklete 4. oszlopa szerint - állapítja meg és a létszámkeret biztosításához szükséges forrást a költségvetésében biztosítja.

**Felelős:** polgármester

**Határidő:** 2021. évi költségvetés elfogadása

B u d a p e s t, 2021. január 11.

Kovács Márton

alpolgármester

1.sz. határozat melléklete

**Óvodai csoportok alakulása**

**2021/2022. nevelési évben**

|  |  |  |  |
| --- | --- | --- | --- |
| **Sor szám** | **Megnevezése** | **Óvodai csoport**  **2020.szept. 1. 2020/2021. nevelési évben** | **Óvodai csoport**  **2021.szept. 1. 2021/2022. nevelési évben** |
| ***1.*** | ***2.*** | ***3.*** | ***4.*** |
| 1. | Bolyai Óvoda | 7 | 7 |
| 2. | Budakeszi Úti Óvoda | 3 | 3 |
|  | *Labanc Utcai tagintézmény* | 4 | 4 |
| 3. | Hűvösvölgyi Gesztenyéskert Óvoda | 6 | 6 |
| 4. | Kitaibel Pál Óvoda | 6 | 6 |
| 5. | Kolozsvár Utcai Óvoda | 3 | 3 |
|  | *Hűvösvölgyi tagintézmény* | 2 | 2 |
|  | *Máriaremete Úti tagintézmény* | 3 | 3 |
| 6. | Községház Utcai Óvoda | 3 | 3 |
|  | *Hidegkúti Úti / Kadarka* | 4 | 4 |
| 7. | Pitypang Utcai Óvoda | 6 | 6 |
| 8. | Százszorszép Óvoda | 7 | 7 |
|  | *Érmelléki Utcai tagintézmény* | 2 | 2 |
| 9. | Szemlőhegy Utcai Óvoda | 9 | 9 |
|  | *Fajd Utcai tagintézmény* | 2 | 2 |
| 10. | Törökvész Úti Kézműves Óvoda | 6 | 6 |
| 11. | Virág árok 8. Óvoda | 4 | 4 |
|  | *Virág árok 15. tagintézmény* | 6 | 6 |
| 12. | Völgy U. Ökumenikus Óvoda | 6 | 6 |
|  | **Összesen:** | **88** | **88** |

2.sz. határozat melléklete

**Óvodai létszámok alakulás**

|  |  |  |  |
| --- | --- | --- | --- |
| **Sor szám** | **Megnevezése** | **Engedélyezett létszám 2020/2021. nevelési évben** | **Létszám**  **2021.szept. 1.** |
| ***1.*** | ***2.*** | ***3.*** | ***4.*** |
| 1. | **Bolyai Óvoda** | 32,5 | 32,5 |
| 2. | **Budakeszi Úti Óvoda** | 36,5 | 36,5 |
| 3. | **Hűvösvölgyi Gesztenyéskert Óvoda** | 28,0 | 28,0 |
| 4. | **Kitaibel Pál Óvoda** | 26,0 | 26,0 |
| 5. | **Kolozsvár Utcai Óvoda** | 44,0 | 44,0 |
| 6. | **Községház Utcai Óvoda** | 39,5 | 39,5 |
| 7. | **Pitypang Utcai Óvoda** | 27,0 | 27,0 |
| 8. | **Százszorszép Óvoda** | 45,0 | 45,0 |
| 9. | **Szemlőhegy Utcai Óvoda** | 52,0 | 52,0 |
| 10. | **Törökvész Úti Kézműves Óvoda** | 27,5 | 27,5 |
| 11. | **Virág árok 8. Óvoda** | 41,5 | 41,5 |
| 12. | **Völgy U. Ökumenikus Óvoda** | 37,0 | 37,0 |
|  | **Összesen:** | **436,5** | **436,5** |